Postanite brend ambasador "CIRCLE U." asocijacije devet prestižnih evropskih Univerziteta

Univerzitet u Beogradu objavljuje poziv za volontere – CIRCLE U.  ambasadore u školskoj 2026/27. godini.
Program CIRCLE U. ambasadora  na Univerzitetu u Beogradu je jedinstvena prilika da se kreiraju i ko-kreiraju interesantne promotivne aktivnosti, sadržaji i organizuju inspirativni događaji  koje će doprineti:
· većoj vidljivosti različitih poziva i svih mogućnosti koje za studente i nastavnike Univerziteta u Beogradu postoje unutar projekta “Circle U. 2030”.
· većem učešću naših studenata i zaposlenih u brojnim programima i aktivnostima unutar CIRCLE U.  asocijacije.
Ovo je pravi poziv za Vas, ukoliko:
· imate izraženo interesovanje za promociju, organizaciju događaja,
· vešti ste i inovativni u prezentovanju ideja kolegama na inspirativan način
· komunikativni ste, dobro organizovani,
· razumete značaj kreiranja mreže domaćih i inostranih relevantnih kontakata koji Vam mogu pomoći u građenju karijere ili unaprediti zapošljivost
· student/kinja  ste Univerziteta u Beogradu i planirate da do kraja septembra  2027. godine budete u aktivnom statusu studenta na Univerzitetu u Beogradu
· solidno znate engleski
Ovo je pravi poziv za Vas, ukoliko želite da:
· Pomažete u aktivnom kreiranju  i ko- kreiranju primamljivih onlajn sadržaja  i prezentacija za uspešno predstavljanje opcija i sadržaja koje nudi CIRCLE U.alijansa
· Steknete relevantno iskustvo u promo aktivnostima na društvenim mrežama i promovišete CIRCLE U. na događajima koji se organizuju na fakultetima, na sajmovima, dešavanjima koje organizuju studentske organizacije, fakulteti itd...
· Osmislite i  organizujete događaje koji promovišu CIRCLE U.  misiju i otvorene konkurse  i saradnju studenata i nastavnika partnerskih univerziteta /planirana su dva događaja na Univerzitetu u Beogradu po semestru/
· Budete u poziciji da razmenjujete ideje, steknete interkulturalno iskustvo i  umrežite se sa studentima svih devet univerziteta koji čine CIRCLE U. asocijaciju  /planirana je jedna projektna mobilnost do septembra 2027. godine u dogovoru sa projektnim timom Univerziteta u Beogradu i niz onlajn sastanaka sa kolegama sa partnerskih univerziteta iz Londona, Berlina, Osla, Pariza, Orhusa, Luvena, Beča i Pize/
· Aktivno koristite engleski na sastancima, ali i u izveštavanju o realizovanim aktivnostima 
· Dobijete sertifikat i preporuke
Ostalo je samo da se prijavite!
Prijava je jednostavna, popunite prijavni formular na linku: https://forms.cloud.microsoft/e/tZTYHDpRry  i pošaljite nam Vašu radnu biografiju (CV) na engleskom jeziku na adresu marija.jovanovic@online.rect.bg.ac.rs.
Prijave su otvorene do 25. avgusta 2026.
Važno je istaći da će podršku aktivnostima volontera -CIRCLE U. ambasadora pružiti kolege sa Univerziteta u Beogradu koje su angažovane na projektu, kao i koordinator za komunikaciju Kancelarije CIRCLE U. u Briselu.
Napomena: Uključenost kandidata u neke inicijative i programe Circle U. biće razmatrana kao prednost u ovom pozivu.
Za dodatne informacije molimo zainteresovane da pogledaju veb sajt https://www.circle-u.eu/
Info:
Univerzitet u Beogradu je član evropske asocijacije univerziteta pod imenom Circle U., asocijacije univerziteta koju povezuje zajedničke misije u obrazovanju, istraživanju, inovacijama i društveno odgovornom delovanju. U pitanju je interdisciplinarni evropski univerzitetski projekat koji, pored našeg univerziteta, čine sledeći univerziteti iz Evrope: Univerzitet u Orhusu (Danska), Humboltov Univerzitet u Berlinu (Nemačka), Kings Koledz u Londonu (Velika Britanija), Katolički univerzitet u Luvenu (Belgija), Univerzitet u Oslu (Norveška), Univerzitet Pariz-Site (Francuska), Univerzitet u Beču (Austrija) i Univerzitet u Pizi (Italija). 

